Een van die oudste boodskapbottels gevind | Maroela Media
Een van die oudste boodskapbottels gevind
ŉ Poskaart wat ŉ honderd jaar gelede in ŉ bottel gesit is en in die Noordsee gegooi is, is onlangs in Duitsland ontdek. Die inhoud van die poskaart sal sommige mense dalk teleurstel want dit is nié ŉ liefdesbrief of selfs ŉ noodkreet van iemand op ŉ verlate eiland nie.
Die bottel is eintlik deel van ŉ eksperiment wat tussen 1904 en 1906 deur George Parker Bidder van die Britse vereniging vir marinebiologie uitgevoer is.
Bidder, ŉ marinebioloog, het in die bestek van twee jaar sowat 1 020 bottels met boodskappe daarin in die Noordsee gegooi om die getye van die see te toets. Elk van dié bottels bevat ŉ poskaart wat aan die vereniging vir marinebiologie geadresseer is. Die boodskap lui dat elke persoon wat die poskaart aan die vereniging terugbesorg met besonderhede oor waar die bottel gevind is, ŉ sjieling as beloning sal kry.
[Video] Seun skeur $1.5 miljoen-skildery toe hy val
[Video] ŉ Groot stuk wysheid
jis, ‘n hele sjieling. ek sal dit doen. LOL.